“Parajsë brenda xhamit”, një libër kushtuar kopështit personal
Autorja e këtij libri shkencor, Ruth Kassinger mori idenë për librin nga kopshti botanik në miniaturë që krijoi në shtëpinë e saj
Një vizitë e rastësishme në KopështinBotanik Kombëtarpranë Kapitolit në Washington, i ndryshoi jetën Ruth Kasingerit. … Pas betejës me kancerin e gjirit dhe pas vdekjes së parakohëshme të së motrës, Ruth kërkoi të gjente qetësi shpirtërore në shtëpinë e saj në periferi të Merilendit. Por ajo thotë se në fillim pati mjaft pengesa. Ajo gjeti një zgjidhje: do të rriste lule brenda, nëpër vazo. E prishi oborrin e prapëm të shtëpisë dhe e ktheu atë në një dhomë të veçantë, ku hyhej me dyer rrëshqitëse prej xhami. Ajo mbolli në kopështin e saj pemë portokalli, limoni dhe një qitro të pazakontë, të verdhë, me disa zgjatime si tentakula, të quajtur “Dora e Budës”. “ RuthKasinger ka mbjellë në kopështin e saj lloje të ndryshme lulesh dhe pemësh, me ngjyra dhe forma nga më të ndryshmet, mes tyre edhe fruta tropikale... Është e lehtë të kujdesesh për një kopësht vertikal, ku lulet i vadit më lehtë përmes një pompe. Lulet zvaranike rriten shumë thjesht, edhe kur ato mbillen në vend të dheut, mbi disa shtresa bari sintetik. Ruth thotë se kopështi i saj është rritur së tepërmi. Fillimisht ajo kujtonte se duhet të kujdesej që bimët të mos prisheshin, por më vonë kopështi mori një formë dhe përmasa që ajo nuk i kishte parashikuar. Sot, vajza e saj Alice po pin çaj me Ruthin në kopështin e saj-një parajsë e vërtetë. Në librin e saj “Parajsë brenda xhamit”, Ruth Kassinger shkruan se parajsa e vërtetë nuk është një vend i qetë, i izoluar, por një vend me diell, ku gjen gjithmonë diçka të re. Ajo thotë se “Kopështi i Idenit”, i kujton çdo ditë se ajo mund të jetojë me humbjet e jetës, qofshin ato të mëdha, apo të vogla...